Negreira - ORDENANZA MUNICIPAL REGULADORA DA OCUPACIÓN TEMPORAL DE ESPAZOS EXTERIORES CON MESAS, CADEIRAS, VELADORES E INSTALACIÓNS ANÁLOGAS QUE CONSTITUAN ACTIVIDADE DE HOSTELERÍA\nPublicación provisional : 05-12-2011 BOP Nº 231 -- Publicación definitiva : 10-02-2012 BOP Nº 29\nRedacción Aplicable desde 28-02-2012\n- TÍTULO I.-DISPOSICIÓNS XERÁIS\n- Capítulo II.-Modalidades de aproveitamentos suxeitos a licenza municipal\n- Capítulo III.-Prohibicións e limitacións\n- TÍTULO II.-CARACTERÍSTICAS DAS INSTALACIÓNS\n- Capítulo I.-Condicións das instalacións.\n- Capítulo II.-Actividades excluídas\n- TÍTULO III.-OBRIGAS E BENEFICIARIOS\n- Capítulo I.-Obrigas do titular da licenza\n- TÍTULO IV.-RÉXIME XURÍDICO. NORMAS XERAIS\n- Capítulo I.-Tramitación das peticións de licenzas\n- Capítulo II.-Procedemento, determinación de superficie a ocupar, obriga de resolver.\n- Capítulo III.-Vixencia das licenzas e retirada das instalacións.\n- Cápitulo IV.-Réxime Sancionador.\n- Capítulo V Procedemento Sancionador\nTÍTULO I.-DISPOSICIÓNS XERÁIS\nAs presentes normas teñen por obxecto establecer o réximen técnico e xurídico a que debe someterse o aproveitamento de terreos dentro do termo municipal de Negreira, de dominio público, limítrofes a establecementos de hostelería mediante a súa ocupación temporal con terrazas de mesas, cadeiras, veladores ou instalacións análogas que constitúan complemento da actividade que se ven exercendo no interior de ditos locáis.\nAqueles terreos de dominio público sobre os que recaia competencia doutras administracións ou institucións de carácter público, sobre os que se pretendan ubicar as instalacións anteriormente definidas, se suxeitarán en todo a as determinacións e condicións da presente ordenanza, sen prexuizo das propias condicións que se impoñan por ditas administracións no ámbito das súas respectivas competencias.\nOs aproveitamentos obxecto da presente ordenanza poderán efectuarse nalgunha das seguintes modalidades:\n1.-Ocupación mediante terraza sen cubrir anexa ó establecemento hosteleiro, ubicada en espazo exterior, de dominio público, limítrofe ó baixo do inmoble onde esté situado dito establecemento.\n2.-Ocupación mediante terraza cuberta anexa o establecemento hosteleiro, ubicado en espazo exterior, de dominio público, limítrofe ó baixo do inmoble onde esté ubicado dito establecemento.\n3.- Ocupación en zonas destinadas a estacionamento.\n1.-Ós efectos da presente ordenanza, entenderase, en xeral, por terraza, aquela zona de solo de dominio público, cuberta ou sin cubrir, susceptible de aproveitamentos relacionados con actividades propias da hostelería, mediante a colocación de mesas, cadeiras ou cualquer outro elemento similar, colocados en liña de fachada ou fronte ó establecemento, como zona de extensión ou ampliación da actividade que se exerce dentro de ditos establecementos. Ditas instalacións terán, en todo caso, carácter temporal.\n2.-Prohíbese a colocación nas terrazas de: frigoríficos, máquinas expendedoras de productos, máquinas de xogos ou similares.\nCon carácter xeral, as ocupacións temporais de terreos definidas no artigo 2 da presente ordenanza, suxeitaranse en todo caso a previa licenza municipal.\nNo son obxecto desta ordenanza a instalación de quioscos ou instalacións permanentes en espazos exteriores de dominio público municipal. Ditas ocupacións se suxeitarán a previa concesión administrativa.\nCon carácter xeral as instalacións suxeitaranse ás prescripcións a que se refire a presente ordenanza en canto a sua ubicación, réxime de distancias e protección do entorno urbán, non permitíndose en ningún caso colocar en torno ou nas proximidades armazóns, estanterías, cortaventos, plásticos ou calquer outro elemento que poida dificultar o tránsito de persoas ou supoña deterioro do medio urbán. O mobiliario e os elementos decorativos que pretendan instalarse para o exercicio das actividades regradas nas presentes normas serán homologadas polo Departamento de Servizos Técnicos.\n1.-Non se permitirá a instalación e uso de aparatos de reproducción de música nas terrazas, excepto en supostos de terrazas cubertas, nos que se autorizará a utilización de música ambiental ou fio musical, ata un tope de 55 decibelios.\nCapítulo II.-Modalidades de aproveitamentos suxeitos a licenza municipal\nOs aproveitamentos temporais de espazos exteriores obxecto da presente ordenanza realizaranse baixo a modalidade de terrazas temporais en terreos de dominio público.\nTrátanse das ocupacióms temporais de terreos de dominio público municipal con terraza de veladores anexos a establecementos ubicados no inmoble ou local, mediante a colocación de mesas, cadeiras, parasois ou calquer outro elemento análogo, en liña de fachada ou fronte o establecemento e sen barra de servizo distinta da do propio establecemento.\nSen prexuízo do disposto no apartado anterior, en determinadas circunstancias poderá autorizarse con carácter temporal, previa valoración técnica e puntual do proxecto presentado polos interesados, a modalidade de terrazas cubertas en prazas e rúas peatonais con arranxo ás condicións específicas que se lle indiquen en cada suposto polos Servizos Técnicos Municipais ou a Policía Local, e as xerais que se sinalan na presente ordenanza.\nUniformidade das terrazas cubertas.\nA instalación de terrazas cubertas nunha praza ou rúa peonil farase extensiva á totalidade dos locais ou establecementos ubicados en dito emprazamento, non permitíndose por razóns de estética a alternancia con terrazas sen cubrir.\nArtigo 10.º .-Obrigas económicas.\nOs aproveitamentos obxecto da presente ordenanza estarán igualmente suxeitos ó pago das taxas establecidas nas respectivas ordenanzas fiscais, en función do tipo de aproveitamento e titularidade de emprazamento,\nCapítulo III.-Prohibicións e limitacións\n1.-Con carácter xeral, as instalacións temporais a que se refiren a presente ordenanza suxeitaranse ás prescripcións establecidas en canto a súa ubicación, réxime de distancias e protección do entorno urbán, non permitíndose en ningún caso colocar calquer outro elemento que non sexa o mobiliario de hostelería detallado no artigo 3 e expresamente autorizado.\nNo suposto de terrazas cubertas, poderán instalarse tamén, previa valoración dos Servizos Técnicos Municipáis ou a Policia Local: luz, calefacción, aire acondicionado, etc., sempre con total respeto ó medio ambiente e sen ruidos o exterior, que en todo caso deberán ser expresamente autorizados.\n2.-O mobiliario e os elementos decorativos que pretendan instalarse, nos terreos de dominio público municipal, para o exercizo das actividades reguladas nas presentes normas, axustaráse en canto as suas características ás contidas na presente ordenanza.\nTÍTULO II.-CARACTERÍSTICAS DAS INSTALACIÓNS\nCapítulo I.-Condicións das instalacións.\nCon independencia do disposto nos artigos anteriores, as instalacións, que afecten a emprazamentos de dominio público, deberán cumprir as seguintes condicións:\n1.-O ancho mínimo das beirarrúas, sobre as que se permite a instalación de terrazas, será de tres metros.\n2.-O ancho de beirarrúa libre para o paso de peóns, unha vez instalada a terraza, será o que se sinale nas condicións da licenza.\n3.- A autoridade municipal competente poderá denegar a solicitude destas instalacións temporais en calquera dos seguintes supostos:\n* Que supoña prexuizo para a seguridade viaria (disminución da visibilidade, distracción para o conductor, etc.) ou dificulte sensiblemente o tráfico de peóns.\n* Que poda incidir sobre a seguridade (evacuación) dos edificios e locais próximos\n* Que resulte inadecuada ou discordante co seu entorno ou dificulte sensiblemente o tráfico de peóns.\n4.-Nas rúas peonís e prazas, as solicitudes de terraza sen cubrir, resolveranse según as peculiaridades de cada caso en concreto e se disporán, de xeito que exista un paso mínimo de 3,50 metros.\n5. -Fora do horario autorizado para o exercicio da actividade establecida na respectiva licenza de apertura de establecemento, o titular da licenza de terraza virá obrigado a retirar do exterior os elementos das terrazas: mesas, cadeiras, parasois, que serán recollidas diariamente no interior do local a que pertenza a terraza ou en local habilitado para tal finalidade polo interesado.\nNo suposto de terrazas cubertas, durante a vixencia da licenza poderase deixar o mobiliario dentro de dita instalación.\nBaixo ningunha circunstancia permitiranse fora do recinto acotado para ditas terrazas, a colocación de mesas, cadeiras e mobiliario de hostelería en xeral; esta prohibición faise extensiva ás terrazas sen cubrir.\n6.-A zona ocupada pola terraza, deberá manterse en permanente estado de limpeza, correspondendo ó titular da licenza a limpeza da superficie ocupada; a limpeza que deba efectuar o servizo municipal de limpeza, en substitución do titular da licenza, liquidarase polo procedemento previsto para as execucións subsidiarias.\n7.-Queda expresamente prohibida a celebración de espectáculos, actuacións musicais e, en xeral, a producción de sons amplificados nas terrazas.\n8.-Non poderán efectuarse anclaxes no pavimento, permitíndose as fixacións non definitivas.\n9.-As concesións de licenzas de terrazas onde exista mobiliario urbán, serán discrecionais.\n10.-Deberán, en todo caso, deixarse completamente libres para a súa utilización inmediata, si fora preciso, polos servizos públicos correspondientes:\n- Os accesos a inmobles.\n- As entradas a galerías visitables.\n- As bocas de rega.\n- Os hidrantes.\n- Os rexistros de rede de sumidoiros.\n- As saídas de emerxencia.\n- As paradas de transporte público.\n- Os aparatos de rexistro e control de tráfico.\n- Os accesos a garaxes.\nO incumprimento das normas contidas nos apartados anteriores, dará lugar á revogación da licenza.\nCapítulo II.-Actividades excluídas\nArtigo 13.º .\nAs presentes normas non serán de aplicación ós actos que impliquen ocupación de terreos de domino público ou de dominio privado que se realicen con ocasión de celebración de feiras, festexos, actividades deportivas e análogas, que se suxeitarán as súas normas específicas.\n1.-Tódalas as licenzas se outorgarán deixando a salvo o dereito de propiedade e sen prexuizo do de terceiro.\n2.-A licenza outorgarase a quen ostente a titularidade da licenza de apertura de establecemento de hostelería que linde co espazo exterior que se pretende ocupar. Dita licenza entenderase como complementaria á do establecemento limítrofe á terraza, polo que poderán ser obxecto de inspección conxunta ou separada, afectando a decisión municipal a todo o conxunto ou só á parte correspondente a terraza.\n3.-No caso de falecemento do titular, subrogaranse na mesma seus herdeiros, sempre que se manteña a licenza para a actividade do establecemento e a terraza; dita subrogación deberá ser solicitada, aportando o interesado a documentación que acredite a súa condición de herdeiro e xustificando o cambio de titularidade da licenza para a actividade do establecemento anexo á terraza.\n4.-Cando xurdiran circunstancias imprevistas ou sobrevenidas de urbanización, así coma de implantación, supresión ou modificación de servizos públicos, o Concello, mediante resolución motivada, poderá revogar a licenza concedida sen dereito a indemnización algunha.\n5.-Igualmente poderá requerirse a retirada temporal das terrazas con motivo de eventos e obras municipais, polo tempo que sexa necesario, sen dereito a indemnización algunha.\nTÍTULO III.-OBRIGAS E BENEFICIARIOS\nCapítulo I.-Obrigas do titular da licenza\nSerá obriga do titular da licenza de terrazas:\n1.-Manter éstas e cada un dos elementos que as compoñen nas debidas condicións de limpeza, seguridade e ornato. A tal efecto, será requisito indispensable para o titular da instalación dispor dos correspondentes elementos de recollida e almacenamento dos residuos que poidan ensuciar o espazo exterior.\n2.-Non se permitirá almacenar ou apilar productos ou materiais xunto a terrazas con veladores así coma residuos propios das instalacións, tanto por razóns de estética e decoro como de hixiene.\n3.-Tampouco se permitirá almacenar o mobiliario da terraza, excepto cando se trate de terrazas cubertas, debendo ser retirado nos termos establecidos no artigo 12.5 da presente ordenanza.\n4.-Non poderán afectarse bens, obras ou servizos municipais, polo que unha vez retirada a instalación ou a terraza, se resultara afectado o pavimento pola instalación, serán responsables dos danos ocasionados, debendo repor as cousas ó seu estado inicial nun prazo máximo de sete días hábiles.\n5.-Igualmente serán responsables dos danos ocasionados ás personas ou ás cousas con motivo da instalación da terraza, retirada da mesma e durante o período de vixencia da licenza, para o cal suscribirán a correspondente póliza de responsabilidade civil que cubra en dito período ou con motivo da instalación ou retirada da terraza, posibles danos ás persoas ou ás cousas, dos que en todo caso serán responsables; serán igualmente responsables do mantemento e conservación de dita instalación.\n6.-O titular da licenza deberá ter en todo momento a disposición dos inspectores ou Axentes da autoridade, tanto a licenza para o exercicio da actividade como o plano debidamente selados relativo á instalación que se autoriza, nos que se indique a superficie e mobiliario autorizado e o sistema de ubicación autorizado.\nTÍTULO IV.-RÉXIME XURÍDICO. NORMAS XERAIS\nCapítulo I.-Tramitación das peticións de licenzas\nAs licenzas tramitaranse con arranxo ó procedemento establecido na lexislación de réxime local, e no expediente incluirase informe técnico e xurídico, conforme establecen a L.O.U.G.A e o Regulamento de Disciplina Urbanística.\nCapítulo II.-Procedemento, determinación de superficie a ocupar, obriga de resolver.\nO procedemento de determinación dos espazos susceptibles de licenza municipal leva aparellado a presentación por parte do interesado da correspondente solicitude no Rexistro Xeral do Concello.\n1.-Suposto terrazas sen cubrir:\nNas instancias deberá facerse constar de xeito detallada o seguinte:\n- Elementos de mobiliario urbán que se pretendan instalar, que deberán reunir as características que para ese emprazamiento se reflicten na presente ordenanza.\na) Se se trata da primeira instalación, deberáse achegar a seguinte documentación:\n- Licenza de actividade e funcionamento do establecemento a nome de quen presente a solicitude; a licenza deberá estar en vigor e non atoparse incursa en expedientes de disciplina urbanística que afecten á licenza de apertura do local; non obstante, poderán solicitar estas licenzas os que estén tramitando a licenza de apertura, se ben, en tal caso, a licenza definitiva só se lle concederá cando o interesado obteña a licenza de apertura.\n- Plano de situación, acotado o punto de referencia máis próximo.\n- Plano de distribución acotado da terraza que se pretende, no que se reflictan claramente os elementos de mobiliario que se van a instalar.\n- Plano de perspectiva\n- Plano das instalacións\n- Presuposto total das obras e instalacións que se pretendan efectuar, así coma do mobiliario.\n- Memoria explicativa na que se indique o tipo de mobiliario que se vai a instalar así como a súa clase, natureza, número, dimensións e colocación destos.\n- Xustificante de subscripción dunha póliza de responsabilidade que cubra posibles danos ás personas ou ás cousas con motivo da instalación, retirada e durante o período de vixencia da licenza.\nb) Se se trata dunha instalación xa realizada en períodos anteriores, non será necesario presentar a documentación anteriormente sinalada; nestes supostos, o interesado fará constar na petición ditas circunstancias, sinalando que se mantén o mesmo titular, a mesma actividade e mesmas condicións da instalación.\nc) No suposto contemplado no apartado a) do presente apartado, non poderá realizarse a instalación en tanto non se conceda a licenza; no suposto contemplado no apartado b), a instalación deberá ser retirada nos termos establecidos no artigo 18, non podendo instalarse en tanto non se conceda nova licenza.\n2.-Suposto de terrazas cubertas:\nNestos supostos, os interesados deberán presentar xunto coa solicitude, a seguinte documentación:\na) Se se se trata da primeira instalación:\n- Proxecto, confeccionado polo técnico competente, da instalación que se pretende na praza ou rúa peonil; dito proxecto incluirá: presuposto total das obras e instalacións que se pretendan efectuar así coma do mobiliario, establecementos afectados, plano de detalle da estructura cuberta e anexo de cálculo da estrutura da cuberta subscrito por técnico competente, detallando tipo de anclaxe; no suposto de que polo Departamento de Servizos Técnicos municipais, dito anclaxe implicase a necesidade de perforar o firme, deberá comprometerse formalmente á restitución do mesmo a sua costa, unha vez retirada a instalación; deberá indicarse igualmente o tipo de mobiliario que se vai a instalar así como a súa clase, natureza, número, dimensións e colocación destes.\n- Licenza de actividade e funcionamento dos establecementos englobados no proxecto a nome dos que presenten a solicitude; a licenza deberá estar en vigor e non atoparse incursa en expedientes de disciplina urbanística que afecten á licenza de apertura do local; non obstante, poderán solicitar estas licenzas os que estén tramitando a licenza de apertura, se ben, en tal caso, a licenza definitiva só se lle concederá cando o interesado obteña a licenza de apertura.\n- Xustificante de subscrición dunha póliza de responsabilidade que cubra posibles danos ás personas ou ás cousas con motivo da instalación, retirada e durante o período de vixencia da licenza.\nb) Se se trata dunha instalación xa realizada en períodos anteriores, non será necesario presentar a documentación anteriormente sinalada; nestos supostos, os interesados farán constar na petición ditas circunstancias sinalando que se manteñen os mesmos titulares, a mesma actividade e mesmas condicións da instalación.\nNo suposto contemplado no apartado a) anterior, non poderá realizarse a instalación en tanto non se conceda a licenza; no suposto contemplado neste apartado b), sempre que esté dentro do período de prórrogas tácitas contemplado no artigo 18 da presente ordenanza para este tipo de instalacións, non será necesaria a retirada da instalación, sempre que se manteñan os titulares e as actividades iniciais; finalizado o período de prórrogas tácitas, deberase retirar a instalación, nos termos establecidos no precitado artigo.\n3.- No suposto de instalación en zonas destinadas a estacionamento, a documentación a presentar e condicións a observar serán as seguintes;\n- Plano de situación, acotado ó punto de referencia mais próximo.\n- Memoria explicativa na que se indique o tipo de mobiliario que se va a instalar así como a súa clase, natureza, número, dimensións e colocación destes.\nEn todo caso, deberán cumprirse as seguintes condicións:\n1.- Permitirá o paso de persoas, de non ser así, habilitarase paso alternativo.\n2.-A superficie susceptible de ser ocupada, será con carácter xeral a da beirarrúa colindante co establecemento, salvo en supostos en que pola estreiteza da vía ou outras circunstancias poda ser autorizada nas proximidades do local, sempre que non prexudique ós intereses de establecementos colindantes ou de particulares. En todo caso, de exceder a fronte da fachada do establecemento soporte da actividade, será necesaria autorización por escrito dos colindantes ós que se lle ocupe total ou parcialmente a fachada.\n3.- Os pasos de peóns deben permanecer totalmente libres e despexados, así coma as ramplas de accesibilidade.\nCapítulo III.-Vixencia das licenzas e retirada das instalacións.\n1.-As licenzas solicitaránse con arranxo ó procedemento establecido na presente ordenanza, dentro do primeiro trimestre do ano en curso, salvo cando se trate de locais cuxas licenzas de apertura fosen concedidas fora de dito período, e concederán para o período que se sinale de dito ano. Finalizado dito período, deberá proceder á retirada do mobiliario e instalacións nun prazo máximo de corenta e oito horas.\nO feito de ter sido titular de licenza en situacións anteriores non xera para o interesado dereito algún en posteriores peticións.\n2.-Cando se trate de terrazas cubertas e sempre que se manteña a actividade e titular inicial, a fin de compensar os gastos que supoñan as propias instalacións, as conduccións de luz, calefacción etc., autorizaranse prórrogas tácitas anuais, sin que o período de vixencia e as prórrogas sucesivas poda exceder de vinte anos.\nFinalizado o período de vixencia destas instalacións, procederase ó desmontaxe da mesma nos oito días seguintes, deixando o emprazamento en perfecto estado de conservación.\nNon obstante, poderase solicitar nova licenza de instalación de terraza cuberta, revestindo carácter de anualidade, seguindo o procedemento establecido na presente ordenanza, sin que o feito de ter sido titular da licenza en situacións anteriores xere para o interesado dereito algún.\nCápitulo IV.-Réxime Sancionador.\nArtigo 19º. Infraccións.\n1) Será infracción administrativa o incumprimento das obrigas, prohibicións e requisitos establecidos na presente Ordenanza, así como das condicións impostas nas licenzas e autorizacións administrativas outorgadas ó seu amparo.\n2) Responsabilidade: serán responsables das infraccións a esta Ordenanza as persoas físicas ou xurídicas titulares das licenzas e autorizacións administrativas da ocupación temporal de espazos exteriores á que se refire esta Ordenanza.\nArtigo 20º. Clasificación das infraccións.\n1.- As infraccións a esta Ordenanza clasificaranse en moi graves, graves e leves.\nArtigo 21º. Infraccións leves\n1) A ocupación con maior número de veladores ós autorizados en menos dun dez\n2) Non instalar elementos fixos ou móviles e deixalos apilados na vía pública ou as cadeas, correas ou outros dispositivos utilizados para asegurar a terraza durante a noite.\n3) Os incumprimentos da presente Ordenanza que non estén calificados como graves ou moi graves.\nArtigo 22º. Infraccións graves\na) A ocupación con maior número de veladores ós autorizados en máis dun dez por\ncento e en menos dun trinta por cento.\nb) Non instalar tódolos veladores autorizados, deixando parte deles apilados na vía pública durante o exercicio da actividade.\nc) Non manter a terraza e o seu ámbito de influencia nas debidas condicións de\nlimpeza, seguridade e ornato.\nd) Colocación na terraza de aparatos ou equipos amplificadores ou reproductores de imaxe, son ou vibracións acústicas.\ne) Non respectar os horarios de peche e apertura da terraza de xeito grave.\nf) A comisión de tres faltas leves no periodo dun ano.\nArtigo 23º. Infraccións moi graves\nA. A instalación de terraza sen licenza municipal.\nB. A instalación de calquer elemento na terraza sen a debida autorización municipal, sen estar homologado cando elo sexa preceptivo, ou sen reunir os requisitos de colorido e outros esixidos na presente Ordenanza.\nC. A instalación de terraza en emprazamento distinto ó autorizado.\nD. A ocupación con maior número de veladores dos autorizados en máis dun trinta por cento.\nE. A instalación de terraza de xeito que se obstaculicen zonas de paso peonil, ou acceso a centros ou locais públicos ou privados e o tránsito de vehículos de emerxencia, así coma cando non se respecte o horario de carga e descarga.\nF.A falta de recollida diaria da terraza.\nG. A falta de retirada da terraza ó finalizar a tempada.\nH. Non respectar os horarios de peche e apertura da terraza de xeito reiterada e grave.\nI. Ceder por calquer título ou subarrendar a explotación da terraza a terceiras personas.\nJ. A negativa a recoller a terraza despois de ser requerido ó efecto pola Autoridade Municipal ou os seus Axentes, con motivo da celebración dalgún acto na zona de ubicación ou influencia da terraza.\nK. Desobedecer as ordes dos Servizos Municipais, así coma obstruir a súa labor inspectora.\nL. A comisión de dúas infraccións graves nun periodo dun ano.\nArtigo 24º. Das medidas cautelares.\nA. As medidas cautelares que se poidan adoptar para esixir o cumprimento da presente Ordenanza consistirán na retirada do mobiliario e demáis elementos da terraza nos supostos establecidos no presente artigo, así coma o seu depósito nas dependencias municipais.\nB. Potestade para adoptar medidas cautelares:\na) O órgano competente para iniciar o procedemento sancionador, por propia iniciativa ou a proposta do Instructor, poderá adoptar motivadamente as medidas cautelares de carácter provisional que sexan necesarias para asegurar a eficacia da resolución final que puidese recaer.\nb) Excepcionalmente, a Policía Local, por propia autoridade, está habilitada para adoptar as medidas cautelares que foran necesarias para garantir o cumprimento da presente Ordenanza, nos seguintes supostos:\n1. Instalación de terraza sen licenza municipal.\n2. Ocupación de maior superficie da autorizada, coa finalidade de recuperar a disponibilidade do espazo indebidamente ocupado para o disfrute dos peóns.\n3. Cando requerido o titular ou representante para a recollida, retirada ou non instalación de terraza e se incumpra o ordenado pola Autoridade Municipal ou os seus Axentes nos supostos establecidos nesta Ordenanza.\nNestes supostos, os funcionarios da Policía Local requerirán ao titular ou persona que se atope ó cargo do establecemento para que proceda á inmediata retirada da terraza ou á recuperación do espazo indebidamente ocupado. De non ser atendido o requerimento, os funcionarios da Policía Local solicitarán a presencia dos servizos municipais que correspondan para que procedan a súa retirada, efectuando a correspondente liquidación dos gastos ocasionados pola prestación de dito servizo, según o establecido na Ordenanza Fiscal correspondente.\nAs medidas cautelares durarán o tempo estrictamente necesario e deberán ser obxecto de ratificación ou levantamento dentro dos dez días seguintes ó acordo de iniciación.\nArtigo 25º. Sancións. As infraccións a esta Ordenanza darán lugar á imposición das seguintes sancións:\n1) As infraccións leves: Multa de ata 300 euros e/ou suspensión temporal da licencia municipal de 1 a 7 días.\n2) As infraccións graves: Multa de 301 a 600 euros e/ou suspensión temporal de la licencia municipal de 8 a 15 días.\n3) As infraccións moi graves: Multa de 601 a 900 euros e/ou suspensión temporal ou definitiva da licenza municipal.\nCapítulo V Procedemento Sancionador\nArtigo 26º. Procedemento Sancionador.\nEn canto ó Procedemento Sancionador, éste axustarase ó disposto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, e Real Decreto 3.981/1993, de 4 de agosto, polo que se aproba o Regulamento do Procedemento para o exercicio da Potestade Sancionadora e demáis normativa específica de vixente aplicación.\nArtígo 27º. Órgano competente.\nSerá órgano competente para iniciar o procedemento sancionador o Alcalde do Concello de Negreira ou Concelleiro en quen delegue.\nA función instructora exercerase pola Autoridade ou funcionario que designe o órgano competente para a incoación do procedemento. Esta designación non poderá recaer en quen tivera competencia para resolver o procedemento.\nSerá órgano competente para resolver o procedemento o Alcalde-Presidente do Concello de Negreira ou Concelleiro en quen delegue.\nAs licenzas para a utilización privativa ou aproveitamento especial constituido pola ocupación dos terrenos de uso público mediante a sÚa ocupación con mesas e cadeiras con finalidade lucrativa para o servizo de establecementos de hostelería outorgadas con anterioridade á entrada en vigor da presente Ordenanza, deberán adaptarse ós preceptos da mesma no prazo de dous (2) meses dende a súa entrada en vigor.\nFacúltase ó Alcalde-Presidente do Concello de Negreira para dictar as disposicións necesarias para desenvolver a presente Ordenanza, que se incorporarán como anexo á mesma.\nA presente Ordenanza entrará en vigor unha vez que se publique completamente o seu texto e transcurrido o prazo de quince días (15) previsto no artigo 65.2 da Lei 7/85, de 2 de abril, Reguladora das Bases do Réximen Local.


A vida de Bahá'u'lláh Unha nova Revelación\nBahá’u’lláh levou a cabo a Súa misión como Mensaxeiro de Deus principalmente nos derradeiros 40 anos da súa vida. Foron anos caracterizados por privacións, cárcere e exilio. A pesares delo, perante ise tempo fluiron da Súa pluma grande cantidade de versos, cartas e libros, considerados polos Seus siareiros como a nova Guía de Deus pra reconstrucción espirtual, moral, económica e políticas, que conducirá á inauguración dunha nova civilización mundial.\nNos Seus ecritos, Bahá’u’lláh responde tanto a cuestións teolóxicas e filosóficas, que preocuparon á humanidade durante séculos, como a preguntas pragmáticas que se fan os pensadores contemporáneos encol do mundo de hoxendía. Nun contexto máis amplo, os escritos de Bahá’u’lláh alumean un roteiro de posibilidades inusitadas pra raza humana, apelando á evolución tanto dos individuos como da organización social.\nNo cedo da Súa vida\nNacido en Teherán, Irán, o 12 de novembro do 1817, Mirzá Husayn-‘Alí disfrutou de tódalas ventaxes que confería un nacemento nobre. A pesares de posuir pouca educación formal, distinguíuse dende neno pola Súa sabedoría.\nSendo ya mozo, en vez de adicarse a unha carreira ó servizo do goberno como fixera o seu pai, Mirzá Husayn-‘Alí decidiu adica-las súas enerxías, xunto á Súa dona, ó coidado dos pobres. Despois de acepta-la relixión do Báb, a vida cambiou pra sempre pra este nobre mozo e a Súa familia.\nSantuario do Báb (Haifa, Israel) - Lugar onde acougan\nos restos mortais do Báb\nAínda que non se coñecían en persoa, dende o intre en que Mirzá Husayn-’Alí escoitou a mensaxe do Báb, declarou a súa crenza de todo corazón en Él e dedicou toda a Súa enerxía a promovela.\nEn 1848, Mirzá Husayn-’Alí patrocinou unha xuntanza importante dos seareiros do Báb, na que se afirmaba a natureza independente da nova relixión. De aí en adiante foi coñecido como Bahá’u’lláh, que significa a “Gloria de Deus” en árabe. A medida que medraba a comunidade, medraba tamén a oposición feroz que provocaba. Cando trescentos bábíes buscaron refuxio nun santuario deserto chamado Shaykh Tabarsí, Bahá’u’lláh marchou para reunirse con eles, pero a medio camiño foi arrestado e golpeado.\nEn 1850, o Báb foi executado públicamente. Despois da matanza das maioría dos seareiros de sona do Báb, axiña se fixo evidente que era en Bahá’u’lláh en quen os restantes bábíes debían procurar guía.\nNo 1852, Bahá’u’lláh foi acusado falsamente de ser cómplice do atentado contra a vida de Násiri’d Din Shah, o Rei de Irán. Cando a orde de detención foi emitida na Súa contra, Él saiu na busca dos Seus acusadores, para grande asombro dos encargados de arrestalo. Levárano, descalzo e encadeado, polas rúas ateigadas, deica unha mazmorra soterrada, coñecida como o “Pozo Negro”.\nPor un tempo a mazmorra fora unha reserva de auga pra o baño público. Dentro dos seus muros, os prisioneiros languidecían nesa atmósfera fría e noxenta, todos amarrados a unha cadea moi pesada que deixou pegadas no corpo de Bahá’u’lláh pra o resto da Súa vida. Foi niste entorno sombrío que ocorreu de novo un dos eventos máis excepcionais e atesourados: un mortal, en apariencia humano en todo sentido, foi elexido por Deus para levar unha nova mensaxe á humanidade.\nEsta experiencia de Revelación Divina, mencionada so de xeito indirecto nos relatos que perduran encol das vida de Moisés, Xesús e Muhammad, está descrita nas propias palabras de Bahá’u’lláh: “Durante os días que pasei na prisión de Teherán, a pesar de que o mortificante peso das cadeas e a atmósfera arrepiante so Me permitian un pouco de sono, aínda naqueles escasos intres de adormecemento, sentía como si dende a coroa da Miña cabeza fluira algo sobre o meu peito, coma unha poderosa fervenza que se precipitara sobre a terra dende o cumio dunha montaña...neses intres, a Miña lingoa recitaba o que ningún home é quen de escoitar”.\nExilio en Bagdad\nUnha vista moderna da residencia durante\nun ano de Bahá’u’lláh en Adrianópolis.\nDespois de catro meses de intenso sofremento, Bahá’u’lláh foi liberado e desterrado pra sempre de Irán, Súa terra natal. Él e a Súa familia foron enviados primeiro a Bagdad (agora capital do actual Iraq). Aló os restantes seareiros do Báb recurrían cada vez máis a Bahá’u’lláh pra obter guía moral e espiritoal. A nobreza do Seu carácter, a sabedoría do Seu consello, a bondade que derramaba sobre todos e as medrantes probas da grandeza sobrehumana en Él, reviviron a unha comunidade asoballada.\nO xurdir de Bahá’u’lláh como o seu lider espertou cada vez máis os ciumes do seu degoreiro medio irmán menor, mirzá Yahyá. Así foi como, pra deixar ser motivo de tensión, Bahá’u’lláh saiu pra os montes de Kurdistán, onde estivo perante dous anos, contemplando o Seu propósito divino. Seu retiro lembraba a retirada de Moisés ó Monte Sinaí, os días de Cristo no deserto e o retiro de Muhammad ás colinas de Arabia.\nPero aínda nesta rexión remota difundiuse a sona de Bahá’u’lláh. A xente escoitou que un home de grande sabedoría atopábase alí. Cando estas novas chegaron a Bagdad os bábíes adiviñaron a identidade de Bahá’u’lláh e enviaron a unha persoa a suplicarlle que voltara.\nResidente unha vez máis en Bagdad, Bahá’u’lláh enfoutezeu ós seareiros do Báb, medrou a talla como comunidade e a Súa reputación difundiuse aínda máis. Nese tempo compuxo tres das Súas obras de máis sona -as Palabras Ocultas, os Sete Vales e o Libro da Certeza (Kitáb-i-Iqán)- e aínda que os escritos de Bahá’u’lláh aludían á Súa estación, os tempos no eran chegados de facer un anuncio público.\nConforme se extendía a sona de Bahá’u’lláh, a envexa e a malicia dalgúns membros do clero medraba. Ergueron a súas protestas ó Shah de Irán pra que lle pedira ó Sultán otomano trasladar a Bahá’u’lláh máis lonxe da fronteira de Irán. Decretouse, xa que logo, o segundo exilio.\nA finais de abril de 1863, pouco antes de sair de Bagdad pra Constantinopla (hoxe coñecida como Estambul), Bahá’u’lláh e ós Seus compañeiros pasaron doce días nun xardín que Él chamou Ridván, que significa “Paraíso”. Aló, nas beiras do río Tigris, Bahá’u’lláh declarou ser o que anunciara o Báb -o Mensaxeiro de Deus pra idade da madureza colectiva da humanidade- pronosticado en tódolos escritos sagrados do mundo.\nTres mese despois de sair de Bagdad, Bahá’u’lláh e os demáis exiliados chegaron a Constantinopla. Estiveron alí só catro meses antes que outro exilio os levara a Adrianópolis (Edirne), unha viaxe esgotadora emprendida no máis frío dos invernos. En Adrianópolis, o sitio onde foron aloxados, dexóunos duramente expostos a temperaturas glaciais.\nBahá’u’lláh refiríuse a Adrianópolis como “a remota prisión”. Nembargante, a pesar das condicións inhóspitas baixo a que foron obrigados a vivir os exiliados, da pluma de Bahá’u’’láh seguiron fluíndo os Seus versos inspiradores, e os Seus ensinos chegaron tan lonxe como a Exipto e a India.\nUnha vez, durante ese período, Mirzá Yahyá, o medio irmao, cheo de ciumes, tratou de envelenalo. Iste episodio tráxico deixou a Bahá’u’lláh con un temblor que se viu reflectido na Súa letra deica ó final da Súa vida.\nUnha copia iluminada do Kitáb-i-Aqdas.\nA partir de setembro de 1867, Bahá’u’lláh escribiu unha serie de cartas ós líderes do mundo da Súa época. Nestes escritos proféticos proclamou abertamente a Súa estación e falou dos albores dunha nova época. Outramente, xa inantes, advirtiu que ían ocorrer unha serie de trastornos catastróficos no orde político e social do planeta. Chamou ós líderes do mundo a defender a xustiza e a honra-los dereitos dos seus subditos. Pediu que convocaran unha asemblea na que se xuntaran e puxeran fin á guerra. Só mediantte a acción colectiva, dixo, poderíase establecer a paz duradeira. Pero a Súa advertenza caeu en oídos xordos.\nA axitación permante dos opositores de Bahá’u’lláh fixo que o goberno otomano O desterrara por derradeira vez á súa colonia penal máis arrepiante. Chegou a cidade prisión do Mediterráneo de ‘Akká o 31 de agosto de 1868, onde ía pasa-lo resto dos seus días na cidade fortificada e nos seus alrededores.\nDespois de seren confinados a unha prisión perante máis de dous anos, Bahá’u’lláh e os Seus compañeiros foron trasladados a unha casa moi estreita dentro das murallas da cidade. Paseniño, a carácter moral dos bahá’ís -en particular do fillo maior de Bahá’u’lláh, ‘Abdu´l-Bahá- ablandou os corazós dos seus carcereiros, e penetrou no fanatismo e indiferencia dos habitantes de ‘Akká. Así como pasou en Bagdad e Adrianópolis, a nobreza do carácter de Bahá’u’ll’ah foi gañando a admiración da comunidade en xeral, incluíndo algúns dos seus líderes.\nEn ‘Akká, Bahá’u’lláh revelou a Súa obra máis importante, o Kitán-i-Aqdas (o Libro Máis Sagrado), onde delineou as leis e principios esenciais da Súa Fe, e puxo os cimentos dun orde administrativo mundial.\nA Mansión de Mazra’ih. Unha das casas onde viviu\nBahá’u’lláh tra-la Súa liberación da cidade prisión de ‘Akká.\nA finais da década de 1870, concedéuselle a Bahá’u’lláh, sendo aínda prisioneiro, un pouco de liberdade pra mudarse fóra das murallas da cidade, o que permitiu que os Seus seguidores se reunisen con Él relativamente en paz. En abril de 1890, o Profesor Edward Granville Browne da Universidade de Cambrige reuniuse con Bahá’u’lláh na mansión perto de ‘Akká, onde establecera a Súa residencia.\nBrowne escribiu encol da súa reunión: “O rostro de Aquel a Quen contemplei xamáis o esquecerei e, outramente, non podo describilo. Eses ollos penetrantes paraceían ler na miña alma, na Súa ampla frente había poder e autoridade...¡Non necesitaba preguntar en presencia de Quen me atopaba ó abaixarme ante Aquel Que é obxeto dunha devoción e un amor que os reises envexan e polos que os emperadores sospiran en van.!”\nBahá’u’lláh faleceu o 29 de maio de 1892. Na Súa Vontade e Testamento nomeou a ‘Abdu’l-Bahá como o Seu sucesor e Cabeza da Fe bahá’í -a primeira vez na historia que o Fundador dunha relixión mundial nomea ó seu sucesor nun texto escrito e irrefutrable. O nomeamento dun sucesor é unha disposición fundamental do que se coñece como a “Alianza de Bahá’u’lláh” que permite que a comunidade bahá’í permaneza unida pra sempre.


Un avó do blues: “Paul Butterfield” – ERDATI\nPosted by DemoVerde on 11/08/2014 11/08/2014\nCantante de blues, de instrumento a harmónica.\nNado en Chicago no 1942, tocou o mundo da música da man da frauta.\nFoi maduro o seu interese polo blues e máis en concreto a harmónica neste estilo.\nCando nos anos 60 Butterfield foi á universidade, entrou en contacto cun aspirante a guitarrista de blues (Elvin Blishop), ambos empezarían a dedicarlle máis tempo á música que aos estudos ata converterse en músicos a tempo completo.\nSería neste momento da súa vida cando atoparía a oferta de tocar regularmente no Big John’s (un club de folk con bastante renome no lugar) e sería precisamente a base da súa sona acadada neste lugar como conseguiría coñecer ao produtor Paul A. Rothchild e asinar por Elektra Records para xa no ano 1965 sacar o seu primeiro álbum “The Paul Butterfield Blues Band” (que levaría na cabeza o tema “Born in Chicago”), álbum que acadaría un gran éxito no mundillo.\nA pesar do éxito, a traxectoria do grupo axiña mudou, os compoñentes cambiaban e aínda que seguía acadando éxitos considerables Butterfield estaba cada vez máis a un lado.\nDe feito, mentres todo isto acontecía, Paul gravou un dos temas (“Love March”) do disco do 40 aniversario de Woodstock.\nDespois de deixar o seu primeiro grupo e de estreitar relacións cos seus compañeiros de Woodstock, fórmanse os “Paul Butterfield’s Better Days” e máis tarde, seguiría a súa carreira musical en solitario.\nEn 1987 participaría no concerto B.B King & Friends (acompañando a cantantes do calibre de Eric Clapton).\nO 4 de Maio de 1987 Paul Butterfield morrería no seu apartamento na cidade de Los Ángeles á idade de 44 anos despois de subministrarse altas doses de morfina.\nNo 2006, Butterfield, foi engadido ao Paseo da Fama do Blues.\nNo 2012 e outra vez no 2013, a “The Paul Butterfield Blues Band” foi nomeada para formar parte do Paseo da Fama do Rock.\nEstamos ante unha das máis grandes influencias no mundo da harmónica no Blues, Butterflied abriu portas para as vindeiras xeracións de músicos que ninguén máis se atrevera a tocar por mor de ser tachados de “pouco auténticos”.\nbluesharmónicaPaul ButterfieldThe Paul Butterfield Blues Band\nArtigo anterior É posible o teletransporte de persoas?\nArtigo seguinte Autovía ou autoestrada?


Blog de Cos Pés na Terra » Blog Archive » A quen lle importa que a contaminación do tráfico mate máis que os accidentes?\n« “A crise ambiental é o desafío central do século XXI”\n“A pesca industrial débese ás subvencións, mais iso non vai durar” »\nHai xa uns cantos anos, asistín a unha conferencia de Alfonso Sanz, co-autor do imprescindíbel “Hacia la reconversión ecológica del transporte en España”, na que se amosou pesimista sobre as tendencias futuras do transporte, agás no que se refería ao transporte urbano. Daquela agardaba que, como resultado da aplicación da normativa da UE sobre calidade do aire, as cousas mellorasen sustancialmente nas cidades, ao se ter que restrinxir o tráfico de coches. Tería sido así se se aplicase con rigor a lexislación e se se mantivesen os valores límite para a concentración no aire de partículas en suspensión inferiores a 10 micras (PM10) que se fixaron inicialmente para o ano 2010, case tan esixentes como os recomendados pola Organización Mundial da Saúde (OMS) e moito máis ambiciosos que os vixentes.\nO tempo está a darlle a razón ao pesimismo de Sanz, mais non así ao seu optimismo. En moitas cidades incúmprese a normativa sobre a calidade do aire sen que pase nada e, ademais, as institucións europeas e os gobernos dos estados membros puxéronse de acordo para rebaixaren a ambición da lexislación, eliminando os valores de PM10 –o contaminante máis preocupante- que ían entrar en vigor en 2010. Fixéronno sen maiores problemas, sabendo da fascinación inmensa que sente o cidadán medio por calquera cousa con motor e con neumáticos.\nNo noso país, os valores de PM10 só se comezaron a medir no conxunto das principais cidades a partir de 2007. Hoxe sabemos que en todas elas –agás en Pontevedra, con datos insuficientes, e en Santiago, con estacións de medición “estratexicamente” situadas- se incumpren os valores límite recomendados pola OMS. Isto significa que os habitantes das cidades respiramos aire nocivo para a nosa saúde. Os estudos sinalan que a contaminación do tráfico provoca moitas máis mortes prematuras (de entre varios meses e dous anos) que os accidentes, por non falarmos de moitos outros prexuízos. Un problema sen importancia, se temos en conta os múltiples beneficios do automóbil e o imprescindíbel que é, non si?.\nPosted by xoseveiras on Mércores, Xullo 15th, 2009 at 8:30 pm.


O blog de Miguel Caamaño: A miña experiencia nun hospital chino. Parte I: De como me lesionei.\nA miña experiencia nun hospital chino. Parte I: De como me lesionei.\nA última semana de outubro, China me tiña preparada a visita dun vello amigo. Se xa estaba sendo difícil, ou quizais moi moi difícil, aclimatarse a este lugar, o meu corpo decidiu que aínda podían poñerse as cousas algo peor e optou por queixarse ao seu xeito. Así que, por que non celebrar o inicio da miña terceira semana no país con dores no pescozo e nas costas?\nClaro está, nesta clase de problemas presumo de non ser un novato. Durante todas as noites daquela semana realicei con rigorosidade unha serie de exercicios para reforzar os músculos comprometidos e deixalos ben estiradiños antes de ir a cama.\nE así foi como mellorei, ata que vin ao Doutor Jack (NOTA 1)...\nO Doutor Jack é un dos personaxes cos que convivo no meu edificio de traballo e urbanización de vivendas. Unha persoa encantadora, cun sorriso sempre na faciana e un "nihao" na boca. Ademais ten unha particularidade, non fala nin papa de inglés.\nAo doutor coñecino o primeiro venres. Os meus xefes marcharan do desterro en Songshang Lake para atender ás súas familias (e de paso levar a roupa a lavar como só un estudante da USC é capaz de comprender). Os inconscientes que non temos as nosas casas a unha distancia aceptable, fomos cear xuntos para celebrar a volta ao traballo despois da festividade nacional China. A cousa parecía animada, levaban sete días sen verse, e claro, sempre hai que presumir algo diante dos colegas. O restaurante ao que fomos, era un deses que un espera visitar cando xa pasou en China un tempo prudencial para afacerse ás novas bacterias. Pero en fin, para algunhas cousas as terapias de choque funcionan, así que ceei e probei de todo.\nNon quero estenderme aquí detallando a clásica liturxia que teñen á hora de decidir onde senta cada un, ou de como hixienizan os pratos con té antes de empezar a comer. Quedará para outro día. Porque o esencial desa noite é que en toda aquela mesa de polo menos 10 persoas, o único que non chapurreaba nin o máis mínimo de inglés era o Doutor Jack. Así que había 8 persoas dominando a situación, e logo estabamos o doutor e eu.\nPero claro, dun doutor un sempre espera unha análise crítica da situación. Unha mente capaz de dar un paso atrás para ver o problema en conxunto e tomar as decisións adecuadas que o resolvan. E abofé que as tomou. Non pasaramos da primeira cullerada de sopa e o doutor xa colocara ao seu carón un litro de cervexa.\nO alcohol! ese gran aliado da comunicación, moito ten axudado en reunións internacionais.\nAquela mesa redonda na que, insisto, todo o mundo tiña un sitio asignado segundo a "importancia", o doutor cadrara xusto en fronte miña, e a base de "ganbei", "cheers" e "salud" demos boa conta ente os dous da cervexa.\nNa volta a casa, o destino quixo que nos tocara no mesmo coche. Aquí a min trátanme como a un xigante. Sempre me deixan diante, de copiloto, para que estire as pernas. Na parte de atrás, o doutor Jack ía realmente animado. O seu inglés non mellorara nada, pero da timidez non quedaba nin rastro. A través da condutora, que falaba inglés, contoume que era doutor en enxeñería química. "Vaia por Deus! —pensei—. Agora entendo o da cervexa". Aproveitou tamén o traxecto para darme a súa tarxeta, momento no que eu sufrín pola súa saúde física. Nun país no que o frenazo está á orde do día, estirar os brazos ao mesmo tempo que se inclina a cabeza para entregar unha tarxeta non é precisamente o máis seguro.\nE foi xusto nese momento cando oín as palabras máxicas...\nO certo é que eu levaba un tempo co piloto automático posto. Estaba máis atento a mirar á fronte —e meterme na película de acción da que eramos parte na estrada—, que ao que se ía dicindo no coche. Pero de súpeto todo cambiou. "O doutor di que lle gusta moito xogar ao baloncesto, e que cando queiras que o chames ao teléfono da tarxeta para ir xogar á pista que hai na urbanización".\nAo día seguinte convencín ao meu compañeiro de traballo para que chamara ao Dr Jack, que eu xa dera en rebautizar como Dr. J.\nSobre a pachanga que botamos aquela tarde direi que foi unha mestura de sensacións. Por unha parte era como sentirse Michael Jordan. Picaban nos caneos, renunciaban ao rebote cando vían que te acercabas, non intentaban nin saltar para poñer un tapón... Pero ao mesmo tempo non me entraba un mísero tiro, e inexplicablemente, eles tiraban unhas pedras a ras de canastra cunhas porcentaxes de acerto dignas dun estudo de doutorado en física clásica.\nCon todo saín contento. Levaba alí catro días e xa estaba establecendo as bases para "a pachanga de baloncesto". Só faltaba poñerlle o apelido: diaria, semanal...\nPodo dicir que fixen honra ao dicionario da RAG.\nPero as cousas nunca son tan fáciles. Durante os días seguintes achegueime pola pista algunhas tardes despois do traballo. Pensaba, quizais estea o Dr. J, ou quizais estean xogando algúns rapaces e poda mendigar algo de deporte.\nPero o que atopaba eran unhas pachangas con varios equipos fóra agardando a súa quenda. Resultou que o deporte preferido da xente de Dongguan é o baloncesto, e durante todas as tardes se xuntan nas canchas para xogar. Para ser xustos, debo dicir que o nivel que teñen é bastante máis alto que o que atopei o primeiro día. Con todo, a teima de tirar a canastra sen darlle parábola é algo común a todos os xogadores.\nComo solución optei polo clásico paseo diante deles botando o balón, a ver se algún me fichaba, pero non o debín facer moi ben. Ademais, alí había unha cantidade de xente agardando enorme, e o doutor, o meu enlace co baloncesto chino, nunca estaba por alí.\nDespois chegarían as dores de pescozo e costas e xa nin a botar o balón baixaba. Ata que, como dixen ao empezar esta historia, o Dr. J volveu á escena...\nFoi de novo un venres. O meu compañeiro de traballo non podía levarme a casa ao finalizar a xornada, así que se encargou de buscarme un sitio no coche da mesma rapaza do día da cea. E de novo, como un regalo do destino, sentado atrás estaba o Dr. J.\nA rapaza, que todo hai que dicilo, fea non é, preguntoume que ía cear. Eu contesteille que non tiña nada planeado, que estaba aberto a todo tipo de suxerencias. "Que ben —dixo ela—, porque o Doutor Jia acaba de dicirme que quere invitarche a cear. Así que xa vos deixo diante do restaurante que eu quedei cunhas amigas". Algún día conseguirei o récord de que pasen de min mulleres dos cinco continentes e algún pingüín emperador.\nNos locais que rodean a nosa urbanización, abriron desde que eu cheguei moitos negocios novos, sobre todo restaurantes. Algúns con moi boa pinta, o cal segundo o meu compañeiro de traballo é sinónimo de comida picante. Aínda así non estaba preocupado, a rapaza explicáralle ao doutor que eu non era un gran afeccionado aos picantes, sobre todo de noite, e o doutor dixo que el igual.\nOs restaurantes adoitan ter unhas enormes cristaleiras para que vexas o felices que son os clientes, e diante dunha delas quedei eu parado pensando en que pedir de cear. Pero entón dinme conta que o meu anfitrión continuara sen parar, dera a volta á esquina e agardaba por min enfronte a un local coa fachada totalmente aberta á rúa. Dentro, os clientes amoreábanse en mesas colocadas en ringleiras ao xeito das pulpeiras, e na parte dereita da entrada, unha señora nun pupitre repartía tíckets como os da carnicería do súper, para esperar a quenda.\nO doutor pagou por dous números e invitoume a sentar nunha mesa. Dous potentes ventiladores sacaban como podían a calor que naquel pequeno local xeraban a cociña e os clientes. De entre o ruído, cada pouco tempo emerxían as potentes voces das camareiras, buscando aos propietarios dos últimos pratos preparados. Pouco tardaron en soar os nosos números. O doutor levantou enerxicamente o brazo ao tempo que berraba, a comida estaba servida.\nFideos chinos con algas, tofu, cacahuetes e uns cogomelos que parecen spagheti. Todo bañado nunha saborosa sopa de cor marrón.\nO seguinte que ocorreu foi o clásico intento comunicativo. Eu quería practicar chino e el inglés. Ao final ningún conseguiu mellorar en nada, pero atopamos un lugar común, o baloncesto. Deste xeito, o que si logrei foi o compromiso para tirar unhas canastras ao día seguinte pola tarde.\nDeste xeito chegou o día de autos. O certo é que cando me preparaba para baixar a xogar estaba un pouco preocupado. Durante a semana fixera exercicios de rehabilitación todas as noites e as dores melloraran moitísimo. Con todo, aínda sentía algo de dor no pescozo e lado dereito das costas. En fin, pensei, por tirar un pouco a canastra non vai pasar nada.\nXa na pista, e despois dun pequeno quecemento, decidín introducir ao Dr. J no xogo do 21. Máis que nada porque o que non pode ser na vida é ir facer deporte e que non haxa un gañador. Eu estaba alucinando cos pedrolos que largaba e como acababan entrando. E xusto cando estaba no medio dunha gloriosa remontada a base de tiros libres estilo Bodiroga, chegan tres rapaces e póñense a xogar na mesma canastra.\nO caos organizado, isto é China señora!\nEu miraba para o doutor sen entender moi ben a situación. Na canastra de enfronte había un só home xogando, pero estes tres rapaces preferiron vir a interromper o noso xogo.\nComo sexa que me teño por un home de ciencia, decidín tomar cartas no asunto e loitar contra a entropía. O resultado foi unha pachanga na que o doutor, o home solitario e eu enfrontámonos aos rapaces.\nEn fin, cando digo que eran rapaces, refírome precisamente a que eran uns adolescentes que me chegaban a min polo peito e pesarían como moito 60 kg. Ademais só un deles tiña maneiras. O resultado foi un anaco de tempo divertido no que quizais abusamos un pouco. Pero ao final o meu corpo dixo basta e empecei cunhas pequenas molestias. O mellor sería parar, pero...\nPero entón empezaron a aparecer tipos que eu recoñecín. Eran os que organizan as pachangas diarias nese mesmo lugar. Non podía marchar, pero tampouco podía quedarme a xogar contra eles. Adoptei a que pensei era a mellor solución. Dixen que tiña que marchar pero que podiamos acabar a historia cunha partida rápida a 5 puntos. E así foi. Aproveitei para lucirme cun par de entradas a canastra con posterior mirada á grada. Os clásicos xogos xestuais para advertirlles, "volverei, e vós seredes os seguintes!".\nLoxicamente cando cheguei a casa a chulería xa me pasara totalmente. Ese sábado acabara xa para min e a penas eran as sete da tarde. As molestias convertéranse en fortes dores e o resto do fin de semana nunha travesía polo deserto ata chegar ao luns, o día que visitei o Hospital de Mediciña tradicional China de Dongguan.\nPorque aínda que pareza mentira, cando me sentei a escribir isto a intención non era outra que a de describir algo a experiencia no hospital.\nPero en fin, isto estase facendo moi longo, así que o desenlace da historia quedará para unha segunda parte.\nAínda así e a modo de spoiler para a familia, agora estou moito mellor, non se me preocupen.\nNOTA 1: loxicamente o de Jack é un nome falso, iso si, o real tamén empeza por J. Ademais eu aquí ando algo Lost de momento, así que ter ao Doutor Jack cerca sempre reconforta. (Aclaración para o 90 % dos meus lectores, é dicir, para a familia: o Doutor Jack é o protagonista da serie Perdidos, Lost en inglés).\nPublicado por Miguel ás 16:11\nEtiquetas: Anécdotas en China, Baloncesto, China, Dongguan, Hospital chino, Parte I: De como me lesionei, Songshan Lake\nTorpedo 17:02 do 13 de novembro de 2014\nGrande meu, boas risas botei. Xa estou esperando pola segunda parte (ainda que xa sabes o que din delas).\nMiguel 06:50 do 14 de novembro de 2014\nJajaja, gracias meu. Intentarei non baixar moito o nivel!\nDoctorFausto 10:39 do 14 de novembro de 2014\nClásica historia anidada Caamaño XD\nMiguel 13:49 do 14 de novembro de 2014\nSempre fun de clásicos ;)\nMiguel Barros 19:32 do 16 de novembro de 2014\nOla, Miguel! Parece que, por fin, xa podo escribir algún comentario. Amañoumo Daniel. Ou iso di el... Pásoo marabillosamente ben lendo o que escribes. Moitas grazas! É incrible como es capaz de argallar unha historia que engancha a partir de calquera cousa. Vexo, ademais, que estás facendo unha inmersión acelerada e todal na vida chinesa. Un abrazo ben forte. Miguel Barros\nMiguel 02:09 do 17 de novembro de 2014\nGrazas a ti polo comentario Miguel!\nAlégrame moito que che guste o que escribo. O certo é que aquí non queda outra que afacerse ao estilo de vida chino, non é que eu teña moito mérito hehe.\nUn abrazo forte!\np_yellow 14:06 do 18 de novembro de 2014\nOs/as compañeiros/as de Urbanismo do Concello da Estrada alégranse de que as cousas che vaian o mellor posible, aínda que esperan que ao carón do relato das túas aventuras inclúas un resumiño ou esquemiña para a lectura rápida. Saúdos tamén para o doutor Jack.\nMiguel 02:35 do 19 de novembro de 2014\nO do resumo véxoo algo complicado, sempre fun máis de andar sen présas (e xa postos, coas mans nos petos).\nUn saúdo moi grande compañeiros!!!\nA miña experiencia nun hospital chino. Parte II: D...\nA miña experiencia nun hospital chino. Parte I: De...


Carballo: Mónica Montouto: «A pataca é un alimento moi beneficioso»\nNo marco da 39ª. edición da Festa da Pataca de Coristanco, este venres, 13 de setembro, celebrase unha xornada técnica onde se abordarán cuestións diversas en torno á pataca, entre elas falarase das súas calidades nutritivas, ponencia que irá da man de Mónica Montouto, doutora en tecnoloxía dos alimentos e docente no centro de promoción rural EFA Piñeiral, en Arzúa. A xornada técnica será ás 16 horas no salón de actos do edificio de servizos múltiples. Mónica realizou a súa tese doutoral sobre a Pataca de Galicia.\n-A pataca de Galicia que se cultiva en determinadas zonas está protexida por unha Indicación Xeográfica Protexida.\n-No Diario Oficial de Galicia de xullo do 2010 é cando se aproba o regulamento da Indicación Xeográfica Protexida Pataca de Galicia do seu consello regulador, isto significa que esta pataca, de variedade kennebec, conta con unhas características determinadas e vaise producir nunhas zonas de Galicia determinadas e con unha serie de características. Dentro de iso recóllense catro subzonas de produción en Galicia, non en toda Galicia se pode producir Pataca de Galicia. Unha das zubzonas é Bergantiños, concretamente os concellos de Carballo, Coristanco, A Laracha, Malpica e Ponteceso.\n-No regulamento tamén se inclúen unha serie de características en canto a calibre, forma...\n-Si, esta normativa de calidade abrangue unha serie de cuestións en canto a produción e tamén en canto ao produto en si, a pataca. Debe cumprir unha serie de características dentro do punto de vista morfolóxico e tamén algunhas dende o punto de vista químico e nutricional. Isto último fainas diferentes do resto de patacas kennebec producidas en España. Algunhas desas características por exemplo son a forma do tubérculo, que ten que ser redondo ou oval, debe ter un calibre mínimo de 35 milímetros, debe ter unha pel fina e lisa con unha presenza de ollos superficial. A pel é de color amarelo e a súa carne ten que ser branca. Tamén se definen unha serie de cuestións sensoriais como que a súa textura en boca ten que ser firme, lixeiramente fariñenta e debe ser consistente en boca.\n-Na ponencia vai falar das calidades nutritivas da pataca. Moita xente asocia pataca a moitos hidratos de carbono, calorías... ¿É así?\n-Digamos que nos últimos tempos a pataca está un pouco denostada debido ás dietas hipocalóricas, de adelgazamento, onde penso que se excluíu de un xeito un tanto erróneo. O aporte calórico de 100 gramos de pataca é de 88 calorías, o de 100 gramos de pan é de 277; é dicir, ten calorías, evidentemente, pero tampouco é como para desbotala dunha dieta equilibrada. Como todo nesta vida, o importante é a cantidade e tamén a forma de cociñala, neste caso o tratamento culinario vai a facer que teña moitas máis calorías, non é o mesmo frita que cocida, por exemplo.\n-A maior parte do contido da pataca é auga, ¿non?\n-Efectivamente, ten unha elevada porcentaxe de auga, concretamente un 75% , o cal tamén indica que é un alimento moi beneficioso para o noso organismo.\n-¿Estamos en tempos de facer promoción da pataca como alimento moi saudable e que se pode presentar de moitas maneiras?\n-Exactamente, é un produto moi versátil que durante moitos anos foi un produto básico en Galicia, segue sendo un produto habitual nos noso pratos. É importante coñecer qué é o que nos aporta este alimento.\n-A pataca chegou de lonxe.\n-De lonxe si, ten unha historia bastante importante. A pataca constituíu durante moitos centos de anos un alimento básico de consumo dende que se atopou en Perú en torno ao ano 1500. A partir do século XVI xa se introduciu en España, e a partir de aí a Europa. Foi a culpable da gran fame que houbo en Irlanda, onde morreron milleiros de persoas debido a que a planta tivo unha infección e quedaron sen o sustento básico.\nCoristanco Ponteceso Carballo municipio A Laracha Malpica


Moción sobre medalla de ouro a Franco | Periódico Barrios\nOUeC ultima a moción para a retirada da medalla de ouro a Franco\nA moción presentarase en conxunto e co apoio do grupo municipal socialista.\nFundamentándose no cumprimento da Lei de Memoria Histórica de 2007, Ourense en Común ultima a moción para a retirada da medalla de ouro da cidade ao ditador Francisco Franco, outorgada en 1946.\n“É responsabilidade social, e fundamentalmente política, a construción dunha nova memoria, que dignifique aos heroes e heroínas da nosa historia, que sinale aos verdugos, e que desmonte o discurso hexemónico creado e inoculado na ditadura”, apunta Ledicia Piñeiro.\nDesde a súa promulgación hai 8 anos, Ourense incumpre a Lei de Memoria Histórica, e nomeadamente o artigo 15 da devandita Lei, que mandata que «as Administracións Públicas, no exercicio das súas competencias, tomarán as medidas oportunas para a retirada de escudos, insignias, placas e outros obxectos ou mencións, conmemorativas de exaltación, persoal ou colectiva, da sublevación militar, da Guerra Civil e da represión da Ditadura».\nOurense en Común considera que “debemos revogar este acordo e continuar construindo un novo relato do pasado onde se poñan en valor ás e aos demócratas e non a quen fixo, apoiou e foi sustento dun golpe militar ou do rexime franquista. A figura de Francisco Franco simboliza a época máis triste da nosa historia, a escuridade dunha longa noite de pedra e simboliza o exterminio de boa parte da nosa mellor xeración de demócratas.”\nA formación política quere “que esta moción sirva como homenaxe a todas as persoas asasinadas polo franquismo”, e fai mención ao último alcalde democrático de Ourense ata os anos da transición, Manuel Suárez Castro, un home de orixe humilde, que a través da súa traxectoria sindical, chegou a converterse nun referente para as veciñas e veciños da época e chegou a ser rexedor da corporación municipal. Manuel Suárez Castro foi fusilado en 1937, como moitos outros alcaldes daquel momento, os intelectuais, a poboación civil activa e os mandos militares que non secundaron o golpe.\nA moción, que busca o acordo para que lle sexan retirados a Francisco Franco e a cantos formasen parte da represión franquista, calquera recoñecemento honorífico, será presentada por rexistro nos próximos días en conxunto e co apoio do grupo municipal socialista, para que sexa votada no pleno ordinario do mes de maio, que se celebrará o vindeiro venres 6.\nFranco, medalla de ouro, moción, OUeC


O Concello de Allariz ofrece múltiples actividades extraescolares - Xornal de Allariz\nO Concello de Allariz ofrece múltiples actividades extraescolares\nO Concello de Allariz ultima os preparativos para poñer en marcha as escolas municipais. Deportes, Cultura e Mocidade abren o prazo de inscrición para participar nas actividades de inverno que darán comezo no mes de outubro.\nAs aulas de pintura, música e movemento e linguaxe musical ademais da aprendizaxe en instrumentos como piano ou guitarra, e os máis tradicionais como gaita, pandeireta e percursión, prelinguaxe ou iniciación ao piano e iniciación á composición comezarán no vindeiro mes de outubro e para participar nelas é preciso inscribirse na Casa da Cultura de Allariz. (Teléfono 988 440 859 – cultura@allariz.com)\nA área de deportes pon a disposición do público unha ampla variedade de actividades deportivas incluíndo fútbol e baloncesto, así como piragüismo, natación e equitación. Para os/as máis cativos/as organízase, como é habitual, a escola pre-polideportiva e as inscricións débense tramitar na piscina municipal, no teléfono 988 442 083 ou no correo electrónico piscina@allariz.com. No referente a fútbol, baloncesto e piragüismo, os nenos e nenas interesados/as deberán informarse e inscribirse no club correspondente.\nA Casa da Mocidade súmase a esta oferta formativa con clases de batucada para nenos e nenas entre os 5 e 12 anos. Información e inscricións no teléfono 988 442 107 ou en radio@allariz.com\nEva2019-09-24T14:39:17+02:00miércoles, 18/09/2019|ACTUAIS, FORMACIÓN, NOVAS ALLARIZ|


Entradas TRIBUTO DEL REY LEóN DE SIMBA A KIARA en Ourense - domingo, 31 marzo 2019 - dende 12,00 € - Infantil | Ataquilla.com (Gl)\nMerca entradas Tributo del Rey León de Simba a Kiara Ourense .\nOs menores de 12 meses, que non ocupen butaca, non pagan entrada.\nHai películas e cancións que pasaron á historia e que atraen a curiosidade do espectador en todo o mundo. Grazas ao musical de Madrid, O Rey León é, sen dúbida, a referencia do momento. Por iso, tras a nosa experiencia na Gran Vía de Madrid, con espectaculares voces e gran posta en escena, queremos levar os seus temas musicais por toda España.\nA interacción co público, as espectaculares voces, unha gran posta en escena e atractivas coreografías; ademais dunha presentación moi divertida co noso mestres de cerimonia, aseguran unha experiencia inesquecible neste concerto. Ademais, contamos coa experiencia de varios anos de xira cun musical con temas similares.\nNenos e pais gozarán dun xenial espectáculo musical , no que gozasen de 9 artistas en escenario, personaxes e cancións do Rey León 1, 2 e 3...Voces preciosas en directo e ata unha girafa de mais de 3 metros!\nO espectáculo acompáñase, ademais doutros temas musicais de películas ou do panorama pop moi coñecidas, algunhas delas para interactuar cos espectadores.\nA Compañía On Beat virou estes tres últimos anos por máis de 35 provincias de España en 15 Comunidades Autónomas, ademais da tempada en Gran Vía con outros espectáculos familiares e cun enorme éxito de público.\nMercar entradas Tributo del Rey León de Simba a Kiara Ourense .\n12,00 € http://entradas.ataquilla.com/ventaentradas/gl/infantil/auditorio-municipal-de-ourense/9540--tributo-del-rey-leon-de-simba-a-kiara.html?session=12674#main 2019-03-31T17:00 2019-03-31T17:00 http://entradas.ataquilla.com/ventaentradas/gl/71__auditorio-municipal-de-ourense Auditorio Municipal de Ourense Rúa da Canle, 2 Ourense 32005 988 391 290


CEMIT de Betanzos organiza novas actividades para o mes de outubro - Novas Betanzos\nInicio Sociedade CEMIT de Betanzos organiza novas actividades para o mes de outubro\nDo 28 de Setembro ó 1 de Outubro comezamos cun curso de capacitación dixital “Iniciación á informática” dirixido a persoas sen coñecementos previos e con interese en iniciarse no uso do ordenador. Esta actividade levarase a cabo en horario de 09:00 a 10:00 horas.\nDo 5 ó 8 de Outubro será a quenda de “LibreOffice Writer” dirixido á poboación en xeral con coñecementos básicos de informática. Neste curso terán ocasión de coñecer os fundamentos dun procesador de textos, tales como formato, táboas, inserir obxectos, corrección ortográfica… En horario de 09:00 a 10:00 horas.\nDo 5 ó 8 de Outubro será a quenda de “LibreOffice Impress” dirixido á poboación en xeral con coñecementos básicos de informática. Neste curso terán ocasión de coñecer os fundamentos dunha presentación, pase de diapositivas, incorporar imaxes,son, vídeo, etc… En horario de 16:15 a 17:15 horas.\nDo 20 ó 22 de Outubro terá lugar o curso “Certificados Dixitais e Sedes Electrónicas”dirixido a poboación en xeral sen coñecementos previos na Administración Electrónica. En horario de 09:00 a 10:00 horas.\nDo 20 ó 22 de Outubro terá lugar o curso “Teléfonos móbiles ”dirixido a poboación en xeral sen coñecementos previos. Nesta actividade familiarizarémonos co entorno do móbil, descargar aplicacións, mantemento do terminal, etc… En horario de 16:00 a 17:00 horas.\nDo 26 ó 29 de Outubro terá lugar o curso “Preparación exame Códix: LibreOffice Calc ” dirixido á poboación en xeral con coñecementos avanzados de informática. En horario de 10:00 a 12:00 horas.\nArtigo anteriorO Concello encarga o proxecto para recuperar o estanque da Gruta do Pasatempo para completar as obras do estanque do Retiro\nSeguinte artigoO Concello ampliará a situación de excepción con respecto á ampliación da superficie das terrazas de hostalaría ata o 31 de xaneiro de 2021


Melloras na estrada de San Facundo en Paradela – EnComún\n• A Deputación acomete este mes o arranxo do derrubamento de terras causado polas choivas deste inverno\nA deputada de Medio Ambiente, Sonsoles López Izquierdo, supervisou o inicio das obras de arranxo do derrubamento por choivas na estrada paradelesa de San Facundo. GPDL.\n• A comezos de xuño, a Deputación de Lugo deu comezo ós traballos de acondicionamento na estrada de San Facundo, no municipio de Paradela, co obxectivo de rehabilitar o uso para o tráfico rodado deste vial, inutilizado por un derrubamento de terras a causa das choivas deste inverno.\nDESVÍOS OBRIGATORIOS DURANTE MESES DEBIDO Ó CORTE DESTE VIAL POR DESPRENDEMENTOS\nO desprendemento de terras provocou que a estrada permanecese pechada ó tráfico, no tramo que une o lugar de Loio co Mosteiro de San Facundo de Ribas de Miño. Esta situación afectaba a preto de 70 veciños dos núcleos de Cabo de Vila e Adegas das Penas, que se viron obrigados durante varios meses a realizar un rodeo duns cinco quilómetros nos seus desprazamentos habituais. Dado que esta vía vía de comunicación é empregada con frecuencia, o corte deste vial provocou que outros veciños do término municipal de Paradela tamén sufriran os inconvenientes de ter que empregar diferentes rutas alternativas.\nCRÍTICAS Ó ALCALDE “POR NEGARSE A RETIRAR OS MATERIAIS DERRUBADOS DA VÍA”\nNo arranque das obras, a deputada de Medio Ambiente e Enerxías Renovables, Sonsoles López Izquierdo, visitou a zona do derrubamento, e declarou que o organismo provincial fíxose cargo destes traballos para evitar máis prexuízos ós veciños de Paradela. López Izquierdo lamentou asimesmo “a inoperancia do alcalde, que leva os seis últimos meses prexudicando ós seus veciños ó negarse a retirar os materiais derrubados da vía”.\nOs responsables provinciais asumiron a limpeza e acondicionamento deste vial, operando cunha retroescavadora e dous camións, e estiman que os traballos estean completados a mediados deste mes.•


Carta Xeométrica: O 22-M do galego\nEstes días vai ser difícil escribir algo no que non teña protagonismo o resultado electoral. Tamén falando de lingua. A importante suba da dereita, en votos e en poder real, ten un significado e, sen dúbida, terá consecuencias tamén para a nosa lingua.\nSeguramente, unha das cousas que dan que pensar no día despois das eleccións é se a cuestión do idioma tivo algunha incidencia no resultado. Sobre todo, porque nos últimos meses este tema está a ter un protagonismo importante entre os debates públicos. De ser así, por que?\nDurante a campaña das autonómicas e a posteriori, xa o Partido Popular asumira a importancia das súas posturas a respecto do galego na consecución da súa maioría. Nas cidades, sobre todo nas que o PP consegue agora a absoluta, presentan candidatos cun discurso moi abertamente anti galego. Unha vez máis temos o exemplo do paradigmático caso da cidade da Coruña, polo simbolismo que neste tema inevitabelmente ten. O presidente da Xunta fala, en campaña, sobre a posibilidade de levar ao Parlamento o cambio da lexislación en canto ao topónimo da cidade. Por fortuna, Carlos Marcos, que co seu partido Unión Coruñesa prometera cambiar a Concellaría de Normalización Lingüística pola de "Normalidad", quedou sen representación no concello, mais ese discurso tivo uns tremendos altofalantes durante a campaña. Mais falabamos aquí tamén do significativo lema electoral dos populares coruñeses: "Ayer por Galicia, ahora por La Coruña".\nO preocupante é, precisamente, por que a cidadanía dá o seu apoio a estas opcións tan abertamente belixerantes contra unha lingua que continúa precisando protección por parte dos poderes públicos.\nPode ser que á cidadanía non lle interese en absoluto este tema, por moitos motivos. A dereita, mais non só, esgrimiu a crise como argumento para cuestionar (e en moitos casos reducir) o gasto público destinado, por exemplo, á promoción do galego. É un argumento demagóxico e hipócrita, se revisamos outros ámbitos nos que estes aforradores non están dispostos a deixar de investir nin un só euro. Podo poñer por exemplo, arriscándome a ser impopular, o fútbol profesional. Canto diñeiro público se inviste e cantos impostos se perdoan aos equipos (insisto, profesionais), que teñen perfectamente capacidade para conseguir polos seus propios medios fondos procedentes da publicidade, por exemplo.\nOutro dos motivos pode ser tamén que a imaxe de conflito, alentada pola propia dereita, cree rexeitamento nunha parte da cidadanía, non especialmente concienciada con esta cuestión. É algo que podemos escoitar frecuentemente nas tertulias políticas, porén a participación de persoas castelán falantes ou non vinculadas habitualmente á defensa do idioma nas mobilizacións destes últimos meses podería desmentir, cando menos en parte esta teoría.\nOutra posibilidade é que verdadeiramente desde as institucións non se visualice unha defensa decidida do galego. Un exemplo pode ser o da Coruña, onde unha parte do goberno usa o galego habitualmente e fai bandeira del, mais o rueiro e a documentación da propia institución continúa estando case totalmente castelanizada, e a outra parte do goberno nin sequera usa o galego nas súas intervencións públicas.\nA respecto disto, hai no ar outra dúbida. Quen defende o galego "pásase" por exceso ou por defecto. Pode ser, e de feito hai, tanto quen pensa que é un erro apoiar o goberno dun partido que continúa sen desprenderse da herdanza do lacoruñesismo. Tamén hai quen pensa todo o contrario, que só desde as institucións é posíbel facer cambios, e que estes deben facerse aos poucos.\nExactamente igual que entre as persoas que defenden o galego collen tanto as que pensan que só se cambia a tendencia en descenso da mocidade co galego a través de políticas de "sedución", evitando esa asociación co conflito, e quen pensa que a iso hai que sumarlle a reivindicación, ás veces desagradábel mais tamén necesaria.\nHaberá que pensar en todas estas cousas, respectando moito o criterio e a opinión duns e outros. E mentres tanto, terémonos que alegrar de escoitar o novo alcalde da Coruña dicir que o do topónimo "aún no toca".\nPublicado por Cibrán ás 16:44\nEtiquetas: Anormalización, Iria Taibo Corsanego, Normalización, Opinión, Política, Política lingüística, Terra e Tempo, zunantes\nNemigo 22:52 do 25 de maio de 2011\no PP ten representatividade política (de goberno) polos erros do PSOE e BNG non por méritos propios. Iso é un feito. Erro tras erros quedaron fora agora hai moitos danos colaterais. Sería bo que houbese autocrítica e se aprenda dos erros. Me temo que non


Arévalo anuncia a concesión dunha axuda de Augas de Galicia para obra de saneamento de Pereiras | Noticias Vigo\nArévalo anuncia a concesión dunha axuda de Augas de Galicia para obra de saneamento de Pereiras\nEstán en marcha os trámites para a contratación dos traballos, que se iniciarán este ano e continuarán durante parte do que ven\nPublicado por Noticias Vigo o día 01/11/2018 na sección de Galicia,Mos\nA alcaldesa de Mos, Nidia Arévalo, e o concelleiro de Patrimonio e Servizos, Camilo Augusto, informaron hoxe de que Augas de Galicia ven de concederlle ao Concello de Mos unha subvención para a acometida do proxecto de ampliación da rede de saneamento na parroquia de Pereiras, que ten como obxectivo ampliar a rede de saneamento existente na parroquia, para o que se proxectan colectores de PVC de 315 mm de diámetro que funcionarán por gravidade ata as conexións con pozos existentes.\nO orzamento deste proxecto ascende a 446.369 euros e Augas de Galicia subvencionará 296.369 euros, asumindo pola súa banda a administración local mosense o importe de 150.000 euros restante.\nOs traballos iniciaranse dentro do presente ano 2018 e prolongaranse durante parte do vindeiro 2019. Xa se atopan en marcha os trámites para a contratación da parte da obra cuxa financiación asume o propio Concello de Mos.\nDentro deste proxecto distínguense dúas zonas de actuación, que verten a dous pozos distintos: na zona Norte amplíase a rede nuns 750 metros nos núcleos de Casal e Pazos, desde a estrada Pereiras- Tameiga ata a conexión coa rede existente no cruzamento do Camiño da Muralla e o Camiño do Casal. Na zona Sur, proxéctanse uns 2.100 metros de colectores, desde o Camiño do Couso (Pazos) ata a conexión co pozo do Consorcio de Augas do Louro, no Camiño das Lagoas. En total a instalación sumará preto de tres quilómetros de nova rede de saneamento que dará servizo a unas 60 vivendas.\nAdemais inclúense ramais transversais que permiten dar servizo a máis vivendas, como o ramal polo Camiño da Fábrica, desde a estrada da autonómica PO-331 Porriño-Gondomar, o ramal polo Camiño do Agro, o Camiño da Casanova e o Camiño Xaberga. Para executar a actuación, será necesario dispoñer de servidumes de paso, para os tramos que discorren por terreos privados, así como obter as autorizacións dos organismos afectados.\nEste proxecto supón a segunda fase do saneamento en Roublín que foi rematado e recepcionado a finais do pasado mes de xuño. A obra de acometida da rede de saneamento en Roublín-Pereiras foi posible grazas a un convenio de colaboración entre a consellería de Medio Ambiente e Ordenación do Territorio e o Concello de Mos, polo que a Xunta destinou unha dotación de 500.000 euros para financiar íntegramente estes traballos.\nO de Roublín tratouse dun convenio de colaboración a tres bandas entre Augas de Galicia (dependente da Consellería de Medio Ambiente e Ordenación do Territorio), o Consorcio de Augas do Louro e o Concello de Mos para execución da rede de saneamento nesta zona da parroquia de Pereiras.\nAs obras en Roublín consistiron na execución de nove ramais de colectores que finalizan nun pozo de bombeo, e a súa correspondente impulsión. Os colectores executados nesta primeira fase suman unha lonxitude total de 2.058 metros e dan servizo a 114 vivendas e preto de 250 persoas.\nUnha vez rematadas ambas fases o saneamento na parroquia de Pereiras quedará prácticamente instalado ao 100% quedando tan só pendentes pequenos puntos illados.\nAprobada en Pleno a autorización de gasto para a…\nAprobada a proposta de adxudicación da obra que dará…\nGañaMós denuncia a contaminación das augas dos…\nAugas de Galicia disporá o vindeiro ano dun…


O CONCELLO FELICITA AO IES Nº 1 E A UN ALUMNO QUE FOI PREMIO EXTROARDINARIO DA ESO, POLO ALTO NIVEL EDUCATIVO – Ayuntamiento de O Carballiño\nO CONCELLO FELICITA AO IES Nº 1 E A UN ALUMNO QUE FOI PREMIO EXTROARDINARIO DA ESO, POLO ALTO NIVEL EDUCATIVO\nO alumno Daniel Fernández Filloy, Premio Extraordinario da ESO, e José Troitiño, director do Instituto nº 1 do Carballiño, recibiron hoxe unha homenaxe do concello polo alto nivel educativo. O alcalde, Francisco Fumega, e o concelleiro de Educación e Cultura, Diego Fernández, recibiron a ambos homenaxeados no salón de plenos do concello, onde lles entregaron un lote de libros publicados polo concello nestes últimos anos e un CD do Mestre Vide, autor da música da canción “Carballiño”.\nFrancisco Fumega expresou a súa satisfacción como alcalde ante o altísimo nivel educativo do Instituto carballiñés, así como do alumno Daniel Fernández Filloy, que figura neste curso entre os 20 mellores expedientes da ESO de Galicia. Neste sentido, o rexedor municipal dixo que estaba orgulloso do nivel de excelencia acadado polo alumnado e o centro, e que se repite cada ano, converténdose nun centro educativo de referencia en Galicia.\nDaniel Fernández Filloy, estudiante de 4º da ESO, dixo que se presentou ao exame convocado pola consellería de Educación da Xunta para mellorar o seu currículo, e que o pudo conseguir, figurando entre as 20 mellores notas de Galicia. Tamén dixo que a súa vocación son as artes, en concreto, o cine e a música. De feito, Daniel é o vocalista do grupo de música local Los Perrys.\nJosé Troitiño agradeceu a deferencia do concello co alumno e co instituto, e asegurou que o premio extraordinario era moi merecido. Tamén dixo que non era o único premio recente deste alumno, pois a semana pasada acadou, xunto con outros estudiantes, o primeiro premio ao robot máis orixinal, nun certame convocado pola Escola de Enxeñeiros Industriais de Vigo.


Investigados dous futbolistas venezolanos por maltratar a un gato e compartir as imaxes nas redes\nEfe 05 abril 2018 11:03 h.\nmaltrato animal Venezuela futbolistas\nUnha das imaxes nas que aparece un dos xogadores maltratando ao gato. ASODEPA (INSTAGRAM)\nAmbos os dous xogadores poderían enfrontarse a unha pena de ata 45 días de cárcere e unha multa de 75.000 bolívares, un monto que non chega nin aos dous euros ► O Zulia FC expulsounos\nA Fiscalía de Venezuela abriu unha investigación penal contra os futbolistas David Barreto e Eduin Quero por malos tratos animais, segundo informou este mércores o Fiscal Xeral da nación, Tarek Saab.\n"O Ministerio Público abriu unha investigación de carácter penal contra os cidadáns David Barreto e Eduin Quero, quen presuntamente violentaron a Lei de Protección para a Fauna Doméstica, así como o artigo 478 do Código Penal", sinalou Saab na súa conta de Twitter.\nO luns, a Asociación para a Defensa e Protección dos Animais (ASODEPA) denunciou que Barreto e Quero, este último subcampión no pasado Mundial Sub'20 con Venezuela, maltrataron un gato e gravaron o feito cun teléfono móbil, para logo difundir o material na rede social Instagram.\n"Consideramos que as accións criminais contra calquera ser vivo merecen ser investigadas e debidamente sancionadas segundo a nosa lexislación vixente para que cese a impunidade e senten os precedentes aos que haxa lugar", engadiu o Fiscal.\nSe fosen atopados culpables, ambos os dous xogadores enfrontaranse a unha pena de ata 45 días de cárcere e unha multa de 75.000 bolívares locais, un monto que, con todo, non representa nin dous dólares, segundo a última cotización da taxa de cambio oficial máis alta do país.\nDe acordo con ASODEPA, Barreto maltrataría ao gato, ao que logo arroxou sobre a calzada dun sector que non se especificou, mentres que Quero rexistrou e divulgou a acción.\nPor este feito, o Zulia FC da primeira división de Venezuela expulsou "definitivamente" a ambos os xogadores do club, previa suspensión por investigacións.\nA liga Futve, que agrupa aos clubs profesionais do país, condenou este martes o suceso e manifestou o seu "respaldo ás decisións deportivas e disciplinarias" do Zulia, mentres que Quero emitiu un comunicado para desculparse polo acto, que considerou como "irresponsable".\nInvestigados dous futbolistas venezolanos por maltratar a un gato e...\nPepe Navarro pide unha proba de ADN ao fillo de Ivonne Reyes ao cumprir os 18 anos


Unha exposición conmemora o 20º aniversario do pasamento de José Ángel Valente - Deputación Provincial de Ourense\nUnha exposición conmemora o 20º aniversario do pasamento de José Ángel Valente\nManuel Baltar destaca que é a mostra "máis importante sobre a vida e obra dun dos intelectuais ourensáns máis universais, con manuscritos, poemas e libros da biblioteca do autor".\nAuga, pedra e luz. Ourense e Almería no itinerario poético de José Ángel Valente, está organizada pola Deputación de Ourense e exhíbese ata o 10 de xaneiro de 2021 no centro cultural "Marcos Valcárcel".\nOurense, 14 de novembro de 2020.- O presidente da Deputación de Ourense, Manuel Baltar, acompañado do director xeral de Políticas Culturais da Xunta, Anxo Lorenzo, asistiu hoxe á apertura da exposición Auga, pedra e luz. Ourense e Almería no itinerario poético de José Ángel Valente, unha mostra que se exhibe no centro cultural "Marcos Valcárcel" da Deputación de Ourense ata o 10 de xaneiro de 2021.\nO proxecto expositivo foi elaborado baixo a produción, organización e patrocinio da Deputación de Ourense e conta co apoio da Consellería de Cultura, da Universidade de Santiago, da Deputación e o Concello de Almería, e do Instituto de Estudios Almerienses, unha colaboración conxunta que fixo posible a posta en marcha desta iniciativa coa que se conmemora, no seu Ourense natal, o 20º aniversario do pasamento de José Ángel Valente (Ourense, 1929 – Xenebra, 2000).\nManuel Baltar afirma que a mostra "fai un percorrido pola vida e obra dun dos intelectuais ourensáns máis universais, con manuscritos, poemas, primeiras edicións e libros da biblioteca do autor", e destaca que esta exposición, "a máis importante sobre a figura de Valente, retrata a traxectoria vital do autor, na que sobresaen a súa "Augasquentes" natal –como chamaba a Ourense– e a súa Almería de adopción".\n"Ao redor destas dúas cidades descorre a mostra, que parte do traballo de investigación e realización dun proxecto audiovisual dirixido por José Manuel Mouriño, comisario da exposición", sinala Baltar, salientando que o espazo expositivo "amosa unha nova perspectiva da vida e obra de Valente, con materiais orixinais, moitos deles nunca antes expostos, e a gran influencia que Ourense e Almería tiveron na súa obra".\nA exposición apóiase nunha heteroxeneidade de materiais artísticos da que fai gala a figura de Valente: fragmentos das tomas en localizacións e entrevistas pertencentes ao documental de Mouriño; manuscritos e documentos de traballo orixinais do poeta cedidos ao proxecto pola Cátedra José Ángel Valente de Poesía e Estética da USC; estampas familiares do arquivo persoal do poeta; primeiras edicións dalgúns dos seus títulos máis senlleiros, e publicacións especiais nas que a obra de Valente dialoga coa de grandes creadores coma Antoni Tapies, Eduardo Chillida, Leopoldo Nóvoa ou Antonio Saura.\nA mostra contén tamén un diálogo de dous fotógrafos, un galego e un almeriense, sobre a persoa e á obra de Valente: fotografías do proxecto que Manuel Falces realizou co poeta baixo o título de "Cabo de Gata: la memoria y la luz", xunto con retratos de Valente firmados por Manolo Álvarez, quen quixo aportar ao proxecto una peza concibida expresamente para o mesmo por Álvarez, titulada En exegrue.\nO comisario da mostra define a Valente como "un sedutor da palabra cuxa relación con Ourense foi sempre moi intensa e conflitiva, e en Almería buscou, precisamente, ir desaparecendo paulatinamente, algo que aconteceu coa súa literatura e tamén con el mesmo, anque quixo ser soterrado en Ourense", explicou José Manuel Mouriño.\nPola súa banda, Anxo Lorenzo salientou que esta exposición "pon en valor a unha das grandes figuras da cultura galega, desde Ourense, que ten unha importante produción en galego e en castelán", destacando asemade o seu labor como tradutor. "Con esta mostra seguimos afondando na necesidade de revisar e actualizar a historia cultural de Ourense e de Galicia".\nO catálogo da exposición recolle, ademais das aportacións ensaísticas de Claudio Rodríguez Fer, Marifé Santiago Bolaños, Fanny Rubio, Alberto Ruiz de Samaniego ou Miguel Ángel Ramos, a testemuña do recentemente finado Julio López Cid. Este escritor ourensán, amigo persoal do poeta durante toda a súa vida, relatou ata os seus derradeiros días as vivencias xuvenís de Valente no Ourense de posguerra.


10 pasos para protexer a súa intimidade en Internet | Consumer\nA maioría dos piratas cibernéticos buscan diñeiro na Rede, pero seguir certos consellos manteranos afastados do computador do internauta\nData de publicación: Mércores, 04deAbrilde2018\nIgual ten un espía metido no seu computador. A ciberdelincuencia non é tan estraña como parece. En España, cada día xestiónanse 400 incidentes relacionados coa ciberseguridade, segundo o Centro de Resposta a Incidentes de Seguridade e Industria (CERTSI). Os delitos cometidos en Internet son cada vez máis complexos, o que facilita o acceso dos piratas cibernéticos a calquera equipo informático, xa que moitos dos novos virus dixitais non pasan ningún control de prográmalos antivirus que analizan arquivos en busca dese tipo de software tamén chamado malware. Pero hai formas de manter a estes delincuentes afastados do seu computador. Neste artigo descríbense dez.\n“O 81 % dos ciberdelicuentes aproveitan debilidades nos contrasinais para entrar nos computadores alleos, mentres que o 43 % aplica ademais enxeñaría social da Rede para coarse nos equipos”, explica Javier Rodíguez, técnico do Instituto Nacional de Ciberseguridade\nUn dos perigos máis recorrentes na Rede é o ciberdelito relacionado coa motivación econónomica: o 70 % dos ciberpiratas teñen como obxectivo entrar nas contas bancarias en liña alleas, segundo o último “informe Verizon“, mentres que no 30 % restante o motivo é o simple ánimo de provocar dano. No entanto, o 21 % dos ciberdelicuentes dun e outro tipo tamén están atraídos polo que se denominou a “espionaxe industrial”, unha espionaxe a grandes empresas e mesmo, como destapou o recente “caso Facebook”, con razóns políticas.\nPero como logran estes delincuentes entrar nos computadores? “A fuga, roubo ou secuestro de datos prodúcese no 61 % dos casos con técnicas de hacking (programación) manuais, aínda que no 51 % dos casos tamén hai uso de malware “, afirma Javier Rodíguez, técnico do Instituto Nacional de Ciberseguridade. Ademais, di Rodríguez, o 81% dos ciberdelicuentes aproveitan debilidades nos contrasinais para entrar nos computadores, mentres que 43 % aplica ademais enxeñaría social da Rede para coarse nos equipos.\nAfaste aos piratas do seu computador\nEntón, como protexer os datos e o dereito á intimidade do usuario de Internet? A Oficina de Seguridade do Internauta advirte que o primeiro indicador para saber que unha conta foi pirateada é observar comportamentos anómalos no dispositivo e os servizos dixitais que se utilizan, entre eles, o correo electrónico, as redes sociais, apps e mesmo en plataformas de entretemento ou de compra en liña. “A maioría dos sistemas e servizos están a ampliar os seus mecanismos de notificación para avisarnos de calquera comportamento que se salga do noso patrón de uso habitual e que poidan ser sinal de que os datos persoais están en perigo”, asegura Rodríguez.\nAlgúns dos avisos que deben espertar as alarmas son notificacións no correo electrónico que informan de que alguén utilizou as contas do usuario fóra de horas normais ou desde unha localización distinta á súa. Noutras ocasións, trátase dunha comunicación por parte da compañía da conta de correo de accesos desde un IP (unha especie de “carné de identidade en liña”), un sistema operativo e mesmo un dispositivo diferente. “Ás veces existen mesmo avisos por e-mail de servizos de banca en liña con movementos ou compras inusuais“, explica o técnico de seguridade.\nE como saber se roubaron o contrasinal dun computador e a identidade dixital do usuario foi suplantada? O sitio web Have I Been Pwned, creado polo experto en seguridade en liña australiano Troy Hunt, permite comprobar se unha dirección de correo electrónico ou un nome de usuario foron roubados. Outra ferramenta útil é Pwned Contrasinais. Basta con introducir a clave para que o sitio web informe de se esta é segura ou se foi exposta a algún perigo ou roubo masivo.\nE como crear un contrasinal seguro e lembrala? Os xestores de claves pono máis fácil, xa que son sitios seguros -moitos gratuítos- onde confiar os diferentes contrasinais dos seus servizos.\nComo protexer os seus datos e identidade dixital?\nEn todo caso, é máis interesante previr que curar. E unhas sinxelas pautas axudarán a protexer os datos e identidade en liña do usuario antes de que os piratas dixitais fáganse con ela. A Oficina de Seguridade do Internauta recomenda seguir este dez pasos para logralo.\n1. Empregar contrasinais robustos: longas e que combinen diferentes tipos de caracteres. “Así llo poremos máis difícil aos malos para acceder á información que almacenamos en Internet”, recoñece Rodríguez.\n2. Non compartir as claves. Así se evitan accesos non autorizados á información e servizos.\n3. Non escribir as constraseñas nun pósit nin nun caderno que calquera poida atopar.\n4. Utilizar unha clave diferente para cada servizo. Se o contrasinal dun servizo vese comprometida, o resto das plataformas en liña seguirá a salvo.\n5. Cambiar as claves con frecuencia. Deste xeito, aínda que un ciberdelicuente fágase con ela, só poderá empregala durante unhas poucas semanas ou meses.\n6. Usar aplicacións que xestionan contrasinais (xestores de claves). Estas plataformas axudan a crear todas as que se necesiten de forma automática e almacénanas de forma cifrada.\n7. Verificar en dous pasos. Esta medida de seguridade fai máis difícil que alguén sen autorización acceda aos datos persoais ou perfís en redes sociais e poida, por exemplo, cambiar un contrasinal ou suplantar unha identidade.\n8. Consultar as contas bancarias a miúdo para observar se hai movementos sospeitosos. Desta forma, estarase máis seguro de non ser vítimas dalgunha fraude de tipo phishing (suplantación de identidade dixital). E, en caso de detectar un movemento sospeitoso, poderase avisar ao banco antes.\n9. Ser coidadoso cos correos electrónicos de descoñecidos. Esta medida posibilita protexerse das accións masivas de phishing e outras ameazas, como a instalación de troyanos (programas maliciosos que permiten un ataque remoto).\n10. Non dar información persoal por teléfono nin a través de Internet, a menos de que se estea moi seguro de con quen se está falando. Esta medida protexerá ao usuario contra posibles suplantaciones de identidade ou ataques de enxeñaría social.\nciberseguridade contrasinais Delitos Internet-gl roubos


CLARA VITORIA DOS XUVENÍS, NUNHA FIN DE SEMANA NA QUE COMEZARON VARIAS COMPETICIÓNS DE LIGA\nPrimeira fin de semana na que todos os equipos da base do Numancia tiveron competición de Liga, xa que infantís, alevíns, benxamíns e prebenxamíns comezaron a competicion. Analizamos o sucedido:\nLogo de perder na primeira xornada en Neda e de descansar na segunda, os de Chemari e Cartelle necesitaban unha vitoria para non comezar a descolgarse dos primeiros posto. Tiveron que madrugar o domingo para xogar ante o Narón Freixo as 10:30 no campo de San Mateo. No descanso vencían por 0-2, e na segunda metade fixeron valer a sua clara superioridade para finalizar levándose os tres puntos, gracias a unha contuntende vitoria por 0-10. Os goleadores foron Iván Dragoevich (4), Alex Feal (3), Pablo Vascós, Martín e Chapy.\nNa terceira xornada de Liga os de Juan Alberto e Kiko recibiron o venres en Ares ao SRD Portuarios. Bo partido dos nosos ante un dos equipos fortes da categoría, que tivo que esforzarse moito para conseguir vencer en Prados Vellos. No descanso o resultado era de 0-1. Na segunda metade o gol de Diego non serviu para evitar a derrota final por 1-3 ante o bo equipo ferrolá.\nComezou a Liga para os nenos de Ángel Mahía e Alberto e o fixo cun auténtico partidazo ante un dos equipos chamados a loitar por todo nesta temporada. Os nosos visitaron no mediodía do sábado o campo de herba artificial de O Sinde, nun partido marcado pola calor. Con emoción, bo xogo e alternativas no marcador chegáabase ao descanso co resultado de 2-2. Na segunda metade, o partido estaba 4-4 a falta de 10 minutos, pero un arreón final dos locais privou os nosos de conseguir os primeiros puntos da temporada. Bo partido de ambos equipos para iniciar a Liga. Os goleadores do Numancia foron Marcos Rey, Iván Saavedra, Habte e Aaron.\nNa primeira xornada de Liga, venceron con demasiada facilidade (17-2) ao Cedeira SD "B", formado integramente por xogadores de primeiro ano. Bo partido dos nosos, aínda que terán que seguir traballando e mellorando cousas para futuros compromisos mais esixentes.\nNa mañá do sábado, recibían a un bo equipo como é o Rápido de Neda para iniciar a competición. Na primeira metade os nosos realizaron un bo traballo, e aos visitantes costoulles batir a portería local. Na parte os nedenses foron superiores, e os nosos non poideron evitar a derrota por 0-7. Toca seguir traballando e medrando.\nOs prebenxamíns tamén comezaron a Liga e o fixeron cun derbi en Prados Vellos ante o Galicia de Mugardos. Nun partido moi igualado e seguido por moito público, os nosos conseguiron levarse finalmente a vitoria por 2-1 neste inicio ligueiro.


Expediente sancionador a Vigo por “incumprimentos” nos controis da calidade da auga - VigoÉ\nExpediente sancionador a Vigo por “incumprimentos” nos controis da calidade da auga\nA Xunta de Galicia suspende ademais temporalmente o funcionamento do Laboratorio Municipal para a realización de análises da auga para consumo\nDetermínanse así catro infraccións administrativas, tres de tipificadas como graves e outra de carácter leve. Segundo o goberno galego, as inspeccións de Saúde Pública levadas a cabo “poñen de manifesto o incumprimento reiterado en Vigo da normativa que establece os criterios sanitarios da calidade da auga de consumo, requiríndolle o Concello a aplicación das consecuentes medidas correctoras para emendar as non conformidades detectadas no marco do programa galego de vixilancia sanitaria”.\nNa comunicación, acórdase tamén a suspensión temporal do funcionamento do Laboratorio Municipal para a realización de análises da auga para consumo ou de calquera actividade para a que se lle esixa a posesión de certificación ou acreditación.\n“Nas análises realizadas polo laboratorio na billa do consumidor en 2016 e 2017 se detectan ata 24 analíticas que cualifican a auga como non apta e outras 31 baixo a clasificación de apta con non conformidade”, explica a Xunta. En canto a 2015, sinalan que non se realizaron a totalidade das análises na billa do consumidor.\nAdemais, segundo os técnicos sanitarios da Consellería, ningún destes incumprimentos foi confirmado cunha segunda analítica antes das 24 horas de terse detectado, nin comunicado polo Concello de Vigo á autoridade sanitaria. Tampouco están dispoñibles estas analíticas de control en billa no Sistema de Información Nacional de Auga de Consumo (Sinac). 0\nNeste senso, Sanidade lembra que a xestión do abastecemento correspóndelle a empresa municipal encargada do servizo, porén o control na billa do consumidor é competencia da Administración local.\nO Concello contará cun prazo de 15 días, contados a partir do seguinte a aquel no que teña lugar a notificación, para aducir alegacións.


O BNG esixe no Pleno transparencia e igualdade na selección de persoal - Novas - Bloque Nacionalista Galego de Betanzos - BNG - Bloque Nacionalista Galego\nHenrique del Río:“a actitude prepotente do goberno fai lembrar os peores anos da maioría absoluta do PSOE”.\nbngbetanzos 27 Xul 2011 ás 12:20\npersoal transparencia emprego público contratacion-de-persoal\nBetanzos, 27 de xullo de 2011. O BNG presentou no Pleno de onte unha moción de urxencia para forzar a revisión das bases xerais de contratación de persoal do Concello. O BNG presenta esta iniciativa logo de esixir ao goberno de Ramón García a paralización dun proceso selectivo por non cumprir cuns mínimos requisitos de publicidade para garantir que todas as persoas tivesen as mesmas oportunidades de optar á praza.\nPor este motivo, a moción do BNG tamén esixía ao goberno local que cumpra con todos os requirimentos legais nas contratacións de persoal de todo tipo que realice o Concello, sinaladamente no relativo a criterios de publicidade e a comunicación aos órganos representativos dos traballadores municipais- excluídos polo PSOE no proceso que ven de recorrer o BNG.\nSegundo explicou o Portavoz Municipal do BNG, Henrique del Río, a falta de transparencia do proceso “é unha cuestión máis política que técnica” que fai lembrar a “actitude prepotente dos peores anos da maioría absoluta do PSOE”.